Komission tiedonanto Euroopan parlamentille Ja neuvostolle- Rahoitusnäkymien tekninen mukautus vuodeksi 2005 BKTL:n ja hintojen muutosten mukaisesti (Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 15 kohta) /* KOM/2003/0785 lopull. */





KOMISSION TIEDONANTO EUROOPAN PARLAMENTILLE JA NEUVOSTOLLE - Rahoitusnäkymien tekninen mukautus vuodeksi 2005 BKTL:n ja hintojen muutosten mukaisesti (Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen 15 kohta) 1. JOHDANTO Talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehty toimielinten sopimus [1] sellaisena kuin se on mukautettuna laajentumiseen [2], sisältää taulukon 25 jäsenvaltiota käsittävän EU:n (EU-25) rahoitusnäkymistä (taulukko 1a). [1] EYVL C 172, 18.6.1999, s. 1. [2] EUVL L 147, 14.6.2003, s. 31. Sopimuksen 15 kohdassa määrätään, että komissio tekee joka vuosi ennen varainhoitovuoden n+1 talousarviomenettelyä teknisen mukautuksen rahoitusnäkymiin Euroopan unionin bruttokansantulon (BKTL) ja hintojen muutosten mukaisesti. Tämän tiedonannon tarkoituksena on esittää budjettivallan käyttäjälle tulos vuotta 2005 koskevasta teknisestä mukautuksesta (EU-25). 2. RAHOITUSNÄKYMIÄ KOSKEVAN TAULUKON MUKAUTTAMISMENETTELY (TAULUKOT 1-3) Taulukossa 1 on esitetty 25 jäsenvaltiota käsittävän EU:n rahoitusnäkymät vuoden 2005 hintoina. Taulukossa 2 on esitetty 25 jäsenvaltiota käsittävän EU:n rahoitusnäkymät vuoden 2005 hintoina Kyprosta koskevan poliittisen ratkaisun talousarviovaikutukset mukaan luettuina. Taulukossa 3 on esitetty tässä teknisessä mukautuksessa käytetyt taloudelliset muuttujat. Ne perustuvat Eurostatin tuottamiin tietoihin sekä komission ja kansallisten asiantuntijoiden yhteistyössä laatimiin tuoreimpiin ennusteisiin (syksyn 2003 talousarvioennusteet). Tiedot ja ennusteet perustuvat Euroopan kansantalouden tilinpitojärjestelmään, joka uudistettiin vuonna 1995 (EKT-95). 2.1. Menojen enimmäismäärien mukauttaminen otsakkeittain Mukautus on laskettu soveltamalla (vuoden 1999 hintoina laadittuihin) rahoitusnäkymiin seuraavia deflaattoreita: - Otsakkeen 1 enimmäismäärään ja otsakkeeseen 2 sisältyvään rakennerahastojen osuuteen on toimielinten sopimuksen 15 kohdan mukaisesti sovellettu jakson 2000-2005 kattavaa 12,62 prosentin kumulatiivista deflaattoria (kiinteä 2 prosentin vuosideflaattori). - Muihin enimmäismääriin on sovellettu jakson 2000-2005 kattavaa euromääräistä BKTL-deflaattoria (11,28 prosentin efektiivinen deflaattori). Rahoitusvaraus on poistettu vuodesta 2003 lähtien 6 päivänä toukokuuta 1999 tehdyn toimielinten sopimuksen 23 kohdan a alakohdan mukaisesti. Jotta voitaisiin varmistaa johdonmukaisuus koheesiorahastosta kymmenelle uudelle jäsenvaltiolle liittymissopimusten mukaisesti varattujen rahoitusosuuksien kanssa, koko koheesiorahastoa koskeva vuoden 2005 hintoina ilmoitettu luku on pyöristetty ylöspäin. Maksujen mukautus perustuu rahoitusnäkymiä koskevan taulukon laadinta-ajankohtana (vuoden 1999 hintoina) kutakin meno-otsaketta varten laadittuun, maksumääräyksiin käytettäviä määrärahoja koskevaan arvioon. Laskentamenetelmä on esitetty seuraavassa taulukossa: >TAULUKON PAIKKA> Euroopan unioniin 1. toukokuuta 2004 liittyviä kymmentä uutta jäsenvaltiota varten varatut maksumääräyksiin käytettävät määrärahat on lisätty vuoden 1999 hintoina edellä olevassa taulukossa esitetyn erittelyn mukaisesti nykyisiä jäsenvaltioita varten varattuihin vastaaviin määrärahoihin. Vuoden 1999 hintoina ilmoitetut välisummat on tämän jälkeen mukautettu vuoden 2005 hintoihin käyttämällä asianomaista deflaattoria: otsakkeen 1 ja otsakkeeseen 2 kuuluvan rakennerahastojen osuuden mukauttamisessa on käytetty 12,62 prosentin kumulatiivista deflaattoria; muut otsakkeet ja menot on mukautettu käyttämällä 11,28 prosentin kumulatiivista deflaattoria. 2.2. Vuotta 2005 koskevan rahoitusnäkymien teknisen mukautuksen tärkeimmät tulokset (EU-25) Maksusitoumuksiin käytettävien määrärahojen yhteenlaskettu enimmäismäärä vuonna 2005 on 119 419 miljoonaa euroa eli 1,14 prosenttia BKTL:sta. Maksumääräyksiin käytettävien määrärahojen yhteenlaskettu enimmäismäärä on vastaavasti 114 060 miljoonaa euroa eli noin 1,09 prosenttia BKTL:sta. Omien varojen enimmäismäärään nähden jäävä marginaali on tämänhetkisten talousennusteiden mukaisesti 15 732 miljoonaa euroa (0,15 prosenttia 25 jäsenvaltiota käsittävän EU:n BKTL:sta). Varainhoitovuosien 2001, 2002, 2003 ja 2004 marginaalit on saatettu ajan tasalle edellisestä teknisestä mukautuksesta käyttämällä uusimpia BKTL-arvioita, jotta eri vuosien lukuja voitaisiin vertailla keskenään. Sekä sitoumusten että maksujen mukautetut enimmäismäärät sen sijaan säilyvät ennallaan. 2.3. Vuoden 2005 hintoihin mukautetut rahoitusnäkymät, joissa on otettu huomioon Kyprosta koskevan poliittisen ratkaisun vaikutus Taulukossa 2 on esitetty 25 jäsenvaltiota käsittävän EU:n rahoituskehys vuoden 2005 hintoina Kyprosta koskevan poliittisen ratkaisun talousarviovaikutukset mukaan luettuina. Tätä taulukkoa on mukautettu samalla tavalla kuin taulukkoa 1 ja sitä sovelletaan, jos yhdistynyt Kypros liittyy Euroopan unioniin 1. toukokuuta 2004. 3. MUUT TEKNISEEN MUKAUTTAMISEEN LIITTYVÄT NÄKÖKOHDAT 3.1. Maatalouden menolinjaus Maatalouden menolinjaus on laskettu uuden, talousarviota koskevasta kurinalaisuudesta annetun neuvoston asetuksen [3] 3 artiklan mukaisesti (ks. taulukko 4). [3] EYVL L 224, 29.9.2000, s. 27. Neuvoston asetus N:o 2040/2000, annettu 26 päivänä syyskuuta 2000. Sokerin ja isoglukoosin tuotantomaksuja, elintarvikeavusta maksettavia korvauksia ja AKT-sokerista maksettavia korvauksia koskevat määrät perustuvat vuoden 2005 talousarviota varten laadittuihin arvioihin. Talousarvion kurinalaisuudesta annetun asetuksen mukaisesti maatalouden menolinjauksen lopullinen taso vahvistetaan näiden määrien osalta alustavassa talousarvioesityksessä vuodeksi 2005. Maatalouden menolinjauksen on alustavasti arvioitu olevan 55 545 miljoonaa euroa [4] vuonna 2005. [4] Niiden menojen kokonaismäärään nähden jää siis 3 856 miljoonan euron marginaali, jotka sisällytetään talousarviota koskevasta kurinalaisuudesta annetun asetuksen mukaisesti maatalouden menolinjaukseen (otsake 1, liittymistä edeltävää tukea koskevan otsakkeen 7 osa "maatalous", eli Bulgariaa ja Romaniaa varten varatut 250 miljoonaa euroa). 3.2. Otsake 5 (Hallintomenot) Rahoitusnäkymistä laaditun taulukon alaviitteessä mainitaan, että otsakkeen 5 enimmäismäärään sisältyvistä eläkemenoista on vähennetty henkilöstön suorittamat eläkemaksut, jotka ovat enintään 1 100 miljoonaa euroa (vuoden 1999 hintoina) vuosina 2000-2006. Kuten vuoden 2000 teknistä mukautusta koskevassa komission tiedonannossa [5] todettiin, tämän järjestelyn katsotaan asettavan kaksi rajoitusta eläkemenoista tehtäville vähennyksille otsakkeen enimmäismäärää sovellettaessa: [5] SEC(1999) 847 lopullinen, kohta 6. - vähennykset eivät saa minään vuonna ylittää niiden eläkemaksujen määrää, jotka otetaan talousarvioon tuloina, - vähennysten yhteenlaskettu kokonaismäärä vuosina 2000-2006 saa olla enintään 1 100 miljoonaa euroa vuoden 1999 hintoina eli vuosittain keskimäärin 157 miljoonaa (175 miljoonaa vuoden 2005 hintoina). Koska hallintomenot ovat yleensä toistuvia ja jotta vältettäisiin kuluttamasta marginaalia liikaa kauden alussa, olisi joka vuosi pitäydyttävä alimmassa enimmäismäärässä eli vuonna 2005 enintään 175 miljoonassa eurossa käypinä hintoina. 3.3. Talousarvioon sisältymätön toiminta Toimielinten sopimuksen 10 kohdan viidennessä alakohdassa määrätään, että muuta kuin yleiseen talousarvioon sisältyvää toimintaa koskevat tiedot sekä yhteisön omien varojen eri ryhmien ennakoitu kehitys esitetään ohjeellisina erillisissä taulukoissa ja saatetaan vuosittain ajan tasalle rahoitusnäkymien teknisen mukautuksen yhteydessä. Nämä uusimpien käytettävissä olevien arvioiden mukaan ajantasaistetut tiedot esitetään liitteinä olevissa taulukoissa 5.1-5.2. Ne koskevat Euroopan kehitysrahastoa (EKR) ja omien varojen rakennetta. LIITE >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON> >VIITTAUS KAAVIOON>